တိဿမဟာဝိဟာရ

ကာကဝဏ္ဏတိဿ-မင်း ဆောက်လုပ် လှူဒါန်းအပ်သော တိဿ-ကျောင်းတိုက်ကြီး။ (ခ) ဧကော ဒဟရဘိက္ခု တိဿမဟာဝိဟာရာ အာဂတော။ အံ၊ဋ္ဌ၊၂၊၁၃၅။ (ဝိ၊ဋ္ဌ၊၄၊၁၀၆။ ဝိ၊သင်္ဂဟ၊၂၈၁။) ယင်း-သည် မဟာဝေလိဂင်္ဂါမြစ်၏ ထိုဖက်ကမ်းနေ ရဟန်းတော်တို့ ကမ္မဋ္ဌာန်းတောင်းယူရန်နှင့် တရားထူးပြောကြားရန် ဝါဝင်, ဝါထွက် အစည်းအဝေး ကျင်းပရာဌာန ဖြစ်၏။ ယင်း၌ပင် နိကာယ် ၅-ရပ်ပါဠိ, အဋ္ဌကထာကို ရွတ်ဖတ် သရဇ္ဈာယ်သုတ်သင်ကြဖူး၏(ဒီ၊ဋ္ဌ၊၂၊၁၇၂-၃)။ ဗြာဟ္မဏတိဿ “တီယ” ခိုးသူဘေး ဖြစ်စဉ် သံဃာ ၁-သောင်း ၂-ထောင်မျှ သီတင်းသုံးခဲ့ ဘူးသည်(အဘိ၊ဋ္ဌ၊၂၊၄၂၆)။ တလင်္ဂရတိဿတောင် ကျောင်းနေ ဓမ္မဒိန္နထေရ် ပြဿနာ ဖြေဆိုဖူး၏ (မ၊ဋ္ဌ၊၁၊၁၈၉)။ မာလေယျ-ဒေဝထေရ် (မ၊၃၊၃၂၇-၃၃၅-လာ) ဆဆက္ကသုတ်ကို ဟောရာ မထေရ် ၆-ကျိပ် ရဟန္တာ ဖြစ်ဖူး၏(မ၊ဋ္ဌ၊၄၊၂၄၇)။ ဂါမန္တပဗ္ဘာရဝါသီ မဟာသီဝထေရ်ဂိုဏ်းကြီး ၁၈-ဂိုဏ်းအား ပိဋက ပို့ချ အဆုံးအမပေးရာ ရဟန်း ၆-သောင်း အရဟတ္တဖိုလ် တရားထူးရဖူး၏ (အံ၊ဋ္ဌ၊၁၊၃၁)။ တလင်္ဂရဝါသီ ဓမ္မဒိန္နထေရ် (အံ၊၁၊၁၁၁-လာ) အပဏ္ဏကသုတ်ကိုဟောရာ တရားထူးရသူများကြ၏ (ဝိသုဒ္ဓိ၊၂၊၂၁)။ ဘဝ တဏှာကြောင့် ကကုသန် ဘုရားလက်ထက် ကြက်မှ ဤဘုရားလက်ထက် အစစွာ ဝက် ငယ်မ-စသည် ဖြစ်၍ နောက်ဆုံးဘဝ၌ သုမန အမည်ရသော သတိုးသမီး ဘိက္ခုနီမပြု၍ (ဒီ၊၂၊၂၃၁-၂၅၂။ မ၊၁၊၇၀-၉၁-လာ) မဟာသတိပဋ္ဌာနသုတ်ကို ကြားနာရသည့် အခါ သောတာပန် ဖြစ်ဖူး၏ (ဓမ္မ၊ဋ္ဌ၊၂၊၃၃၅)။ အမ္မရိယဝိဟာရဝါသီပိဏ္ဍပါတိယတိဿထေရ် “ဒါရုဘဏ္ဍကမဟာတိဿ-ဒါယကာ၏ဆရာ” ကမ္မဋ္ဌာန်းအားထုတ်ရာနေ့မှ ၇-ရက်မြောက် သောနေ့၌ ပဋိသမ္ဘိဒါပတ္တရဟန္တာ ဖြစ်ဖူး၏ (အံ၊ဋ္ဌ၊၁၊၃၉၇)။ ဒပ္ပုလမင်း ကတ္တိကပဗ္ဗတ ရွာကို ဝတ္ထုကံအဖြစ်ဖြင့် လှူဒါန်းခဲ့ဖူး၏ (မဟာဝံသ၊၄၃။ ၅၉။ D.P.)။ ဆက်စပ်ဖတ်ရှုရန် အနုရာဓပူရမဟာဝိဟာရ ကိုးကား Category:ဗုဒ္ဓဘာသာ သမိုင်း